|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Keskkonnaamet

Maa- ja Ruumiamet

Päästeamet Lõuna päästekeskus

Terviseamet

Transpordiamet

Meie 05.08.2025 nr 7-1/2194

Detailplaneeringu avalikust väljapanekust teavitamine

Tulenevalt planeerimisseaduse § 135 lõikele 6 anname teada, et Väimela alevikus Pärna tee 7 katastriüksuse detailplaneeringu avalik väljapanek toimub ajavahemikus 25.08-12.09.2025.

Detailplaneeringu ala asub Pärna tee 7 (tunnus 91801:005:0054), Pärna tee 9 (tunnus 91801:005:0990) ja osaliselt 25149 Väimela-Kääpa tee (tunnus 91801:009:1240) katastriüksustel. Detailplaneeringuala pindala on ca 6 ha.

Detailplaneeringu koostamise eesmärk on joogi-ja mineraalvee tootmiseks vajalike tootmis- ja laohoonete ning tuletõrje veehoidla püstitamiseks ehitustingimuste määramine ning tehnovõrkude ja -rajatiste ja avalikule teele juurdepääsutee asukoha määramine. Planeeringuga on kavandatud Pärna tee 7 katastriüksuse jagamine kaheks krundiks: üks tootmismaa (pindala 55 127 m²) ja üks transpordimaa (pindala 1636 m²) krunt.

Kehtiva Võru valla üldplaneeringu järgi asub Pärna tee 7 maaüksus segahoonestusega maa-ala juhtfunktsiooniga alal, kuhu on lubatud kavandada nii elamist, äri- ja teenindusettevõtteid, ühiskondlikke asutusi kui ka ülemääraselt kahjuliku mõjuta tootmist. Seega on planeeringualale joogi- ja mineraalvee tootmiseks vajalike hoonete püstitamine üldplaneeringuga kooskõlas.

Arvestades kavandatud tegevuse mahtu ei saa eeldada detailplaneeringu elluviimisel ja hoonete ning rajatiste sihipärase kasutamisega seonduvat olulist keskkonnamõju. Keskkonnamõju strateegilise hindamise algatamise kaalumisel on arvestatud, et taotluses märgitud detailplaneeringu ala ei asu Natura 2000 alal ja planeeringuga ei kaasne keskkonnamõju hindamise ja keskkonnajuhtimissüsteemi seaduse §-s 6 nimetatud olulise keskkonnamõjuga tegevusi.

Detailplaneeringu materjalidega saab tutvuda Võru valla veebilehel: [https://www.voruvald.ee/detailplaneeringud#parna-tee-7-vaimela-](https://www.voruvald.ee/detailplaneeringud%23parna-tee-7-vaimela-) .  Kirjalikud ettepanekud ja arvamused detailplaneeringu kohta tuleb esitada Võru vallavalitsusele hiljemalt 12.09.2025 vald@voruvald.ee või Võrumõisa tee 4a, Võru linn.

Lugupidamisega

(allkirjastatud digitaalselt)

Triinu Jürisaar

planeeringuspetsialist

5696 5750 triinu.jurisaar@voruvald.ee